ร้านนี้สามารถมองเห็นน้ำโขงและตะวันตกดินตามชื่อค่ะ เป็นร้านที่อยู่ห่างจากตัวเมืองหนองคายมาสักพัก เหมาะกะคนที่มีรถส่วนตัวนะคะ 

**Location** 
ถนนเส้นริมโขง จ.หนองคาย ทางไปอ.ท่าบ่อ , อ. สังคม 
อยู่ห่างจากตัวเมืองประมาณไม่เกิน10กม. ทางขวามือ เป็นรีสอร์ทที่ให้บริการร้านอาหาร 

**Atmosphere**
ริมโขงตรงเวิ้งที่เป็นโค้งน้ำพอดี ทำให้เห็นวิวที่สวยงามมาก อากาศเย็น มองเห็นตะวันตกดินได้ 
มีที่นั่ง 10-20โต๊ะ โปร่งสบาย สะอาด 

**Menu**
จริงๆทางร้านมีเมนูแนะนำหลายร้านค่ะ ที่สำคัญคงไม่พ้นเมนูปลา (โซนนี้ ปลาคัง ปลาน้ำโขงจะเป็นเมนูแนะนำค่ะ) 

เมนูที่เราสั่งกันในวันนี้นะคะ
- ปลานิลพุงแตก
หน้าตาสวยงามมากๆ พุงแตกสมชื่อ โดยนำปลานิลไปทอด นำเนื้อตรงกลางมาคลุกเคล้ากับเครื่องยำและพวกทะเล ทั้งหอย กุ้ง หมึก รสชาติจัดจ้านและอาหารก็สดมากๆค่ะ  
(350บาท)

- ตำผลไม้
อีกเมนูแนะนำ เป็นส้มตำผลไมัทั้งแอปเปิ้ล องุ่น ฝรั่ง แคนตาลูป มะเขือเทศ เน้นหนักไปทางรสหวานอมเปรี้ยว น้ำเข้มข้นมากๆค่ะ คาดว่าใช้น้ำตาลมะพร้าว 
(120บาท)

- ต้มยำปลาคัง
เนื้อเยอะดี น้ำต้มยำแซ่บ เผ็ดพอดี  ปลาคาวไปนิด แต่ก็โอเคค่ะ 
(220บาท)

- ทอดมันปลากรายไข่เค็ม
ทอดมาใหม่ๆ ลูกใหญ่มาก ทานกับข้าวสวยร้อนๆ กำลังพอดีค่ะ ไข่ไม่เค็มไป 
(150บาท)

โดยรวมรสชาตอดีได้มาตรฐาน สะอาดสดใหม่

**Service**
ดีมากค่ะ ยิ้มแย้ม บริการดีค่ะ 
มีแมวเหมียวของเจ้าของมาให้เล่นด้วยค่ะ

ร้านนี้เห็นว่าพ่อครัวเคยเป็นทำอาหารในร้านดังของหนองคาย แต่มาทำร้านนี้แทน :))

**Price**
แพงไปนิดค่ะ แต่เมนูที่สั่งก็ใหญ่โตอยู่นะ
ทานกัน3คน ก็อิ่มมาก คิดว่า4คนน่าจะพอดี 
วันนี้ค่าเสียหาย 930 บาทค่ะ 3คน สังเกตว่าเมนูปลา
จะราคาแรงๆทั้งนั้นค่ะ 

**สรุป**
วิวดี อาหารอร่อย บริการดี ราคาสูงนิด  เหมาะกะพาครอบครัวมาทานค่ะ